***I. IZVJEŠTAJ O ZADUŽIVANJU***

Tijekom 2021. godine Grad Ivanec kreditno se zadužio temeljem Odluke Gradskog vijeća o kreditnom zaduženju Grada Ivanca, KLASA: 403-01/21-01/05, URBROJ: 2186/012-04/16-21/6 od 2. kolovoza 2021. godine.

Odlukom je odobreno kreditno zaduženje Grada Ivanca kod Zagrebačke banke d.d. na iznos od 5.107.460,00 kuna za provođenje investicija: izgradnja i uređenje prometnica i javne rasvjete u ulici P. Preradovića, uređenje trga u Margečanu i energetska obnova stare škole u Salinovcu.

Otplata kredita počinje u 2022. godini, na rok od 10 godina.

Stanje glavnice na dan 31.12.2021. godine iznosi 5.107.460,00 kuna.

***II. IZVJEŠTAJ O KORIŠTENJU PRORAČUNSKE PRIČUVE***

Rashodi na ime proračunske pričuve tijekom 2021. godine izvršavani su na temelju Zaključaka Gradonačelnika, u ukupnom iznosu od 34.735,70 kuna i to kako slijedi:

|  |  |  |
| --- | --- | --- |
| Datum |  Namjena | Iznos (kn) |
| 18.03.2021. | Atletski klub Varaždin- organizacija manifestacije „Brdski maraton Ivanec-Novi Marof“ |  5.000,00 |
| 07.04.2021. | Terra vox- otkup knjige „Drveće i grmlje jestivih plodova Varaždinske županije“ |  700,00 |
| 07.04.2021. | 315 Sjeverozapad- program „24 sata Ivanščice“ |  2.000,00 |
| 24.05.2021. | Petar Krašek- za proslavu mlade mise |  7.656,70 |
| 27.05.2021. | Speleološka udruga „Kraševski zviri“- održavanje 10. speleološke škole |  500,00 |
| 13.07.2021. | Atletski klub Varaždin- organizacija 1. trail utrke „U gačicama u Gačice“ |  2.500,00 |
| 04.08.2021. | Udruga umirovljenika unutarnjih poslova- sufinanciranje nabave svečanih odora |  1.000,00 |
| 24.08.2021. | Rukometni klub „Ivančica“ Ivanec- organizacija 10. memorijalnog turnira Stjepan Lančić i obilježavanje 50. godišnjice rukometnog kluba |  5.000,00 |
| 30.08.2021. | Zaklada za prevenciju kriminaliteta „Sveti Mihael“- sufinanciranje projekta „Prevencijom do sigurnosti“ |  6.879,00 |
| 14.10.2021. | Udruga umirovljenika Ivanec- autobusni prijevoz za organizirani izlet u Samobor |  2.500,00 |
| 08.12.2021. | Udruga veterana 7. gardijske brigade „Puma“- provedba aktivnosti i djelatnosti Udruge |  1.000,00 |
|  |  **UKUPNO** |  **34.735,70**  |

Ukupno planirano: 100.000,00 kuna

Utrošeno: 34.735,70 kuna

Raspoloživo: 65.264,30 kuna

***III.*** ***IZVJEŠTAJ O DANIM JAMSTVIMA I IZDACIMA PO JAMSTVIMA***

Gradsko vijeće Grada Ivanca 24. svibnja 2018. godine donijelo je Odluku o davanju jamstva Pučkom otvorenom učilištu „Đuro Arnold“ Ivanec.

Radilo se o jamstvu za dugoročno zaduživanje (za rekonstrukciju i adaptaciju poslovnog objekta Učilišta, nabavu informatičke i svjetlosne opreme) Ustanove Pučko otvoreno učilište „Đuro Arnold“ Ivanec za dugoročno zaduživanje kod Privredne banke Zagreb d.d., na iznos od 1.400.000,00 kuna, na rok od 10 godina ( do 31.7.2028. godine)

Na spomenutu Odluku dobivena je suglasnost Ministarstva financija 4. lipnja 2018. godine.

Ugovor o jamstvu između Grada Ivanca i Privredne banke Zagreb d.d. sklopljen je 18. lipnja 2018. godine.

Jamstvo nije aktivirano.

Tijekom godine stanje jamstva umanjeno je za iznos otplaćene glavnice u iznosu od 140.000,04 kuna.

Stanje jamstva na dan 01.01.2021. iznosilo je 1.061.667,00 kuna.

Stanje jamstva na dan 31.12.2021. iznosi 921.666,53 kuna.

Gradsko vijeće Grada Ivanca 23. ožujka 2017. godine donijelo je Odluku o davanju jamstva trgovačkom društvu Poslovna zona Ivanec d.o.o..

Radilo se o jamstvu za refinanciranje postojećeg dugoročnog kredit kod J&T banke korištenom za komunalno opremanje gospodarskih zona, za zaduživanje kod Privredne banke Zagreb d.d., na iznos od 5.742.359,57 kuna, na rok od 5 godina ( do 31.3.2022. godine)

Na spomenutu Odluku dobivena je suglasnost Ministarstva financija 26. svibnja 2017. godine.

Ugovor o kreditu sklopljen je 30. svibnja 2017. godine.

Jamstvo nije aktivirano.

Tijekom godine stanje jamstva umanjeno je za iznos otplaćene glavnice u iznosu od 1.148.471,92 kuna.

Stanje jamstva na dan 01.01.2021. iznosilo je 1.722.708,00 kuna.

Stanje jamstva na dan 31.12.2021. iznosi 574.235,93 kuna.

Gradonačelnik Grada Ivanca dao je suglasnost na zaduživanje Pučkom otvorenom učilištu „Đuro Arnold“ Ivanec tijekom 2016. i 2018. godine za dugoročno zaduženje za investiciju, a o istome je izvijestio Gradsko vijeće.

Iste suglasnosti evidentirane su u izvanbilančnoj evidenciji Grada Ivanca, te stanje istih na dan 31.12.2021. godine iznosi 1.408.035,82 kuna.